पारदेश्वर शिवलिंग
= पारदेश्वर शिवलिंग = पारदेश्वर शब्द पारद से बना है। प अक्षर (विष्णु), अ अक्षर (आकार) कालिका, र अक्षर (शिव) और द अक्षर (ब्रम्हा) का प्रतीक बताए गए हैं। जो भी व्यक्ति पारदेश्वर शिवलिंग का भक्ति भाव के साथ पूजन करता है उसे तीनों लोक में स्थित शिवलिंग पूजन का फल प्राप्त होता है। शास्त्रों में उल्लेख है की पारदेश्वर शिवलिंग के दर्शन से पुण्य फल की प्राप्ति होती है। जिस घर में पारदेश्वर शिवलिंग का नियमित रूप से पूजन होता है वहाँ सभी प्रकार के भौतिक एवं आध्यात्मिक सुख की प्राप्ति होती है। घर में रिद्धि सिद्धि और लक्ष्मी का वास होता है। साक्षात् भगवान शिव की कृपा प्राप्त होती है।
सभी प्रकार के वास्तु दोष पारद लिंग की स्थापना से दूर हो जाते हैं। पारदेश्वर शिवलिंग का अभिषेक करने पर तांत्रिक प्रयोग नष्ट हो जाते हैं। शिव पुराण के अनुसार पारदेश्वर शिवलिंग के स्पर्श मात्र से मनुष्य को अकाल मृत्यु के भय से मुक्ति और मोक्ष की प्राप्ति होती है।
पारदेश्वर शिवलिंग की पहचान-
1. असली पारद शिवलिंग को हथेली पे घिसा जाए तो किसी किस्म की कालिख हाँथ में नहीं आती।
2. जब असली पारदेश्वर शिवलिंग को जल में रखकर धूप में रखा जाता है तो कुछ समय बाद पारद शिवलिंग पर शुद्ध स्वर्ण जैसी आभा आ जाती है।
3. अगर लैब में टेस्ट करवाने पर टेस्ट रिपोर्ट में जस्ता, सिक्का और कलई ये धातुएं आ जाएं तो पारदेश्वर शिवलिंग नकली और दोषयुक्त होता है, क्योंकि रसायनशास्त्र में इन धातुओं को पारद का दोष कहा गया है। असली और प्रामाणिक पारद शिवलिंग बनाने के लिए पारद को इन धातुओं से मुक्त करना होता है, पारद का पांचवा संस्कार (पातन संस्कार) इन धातुओं से पारद को पूर्णतः मुक्त करने के लिए ही किया जाता है।
वैदिक ग्रंथों में शिवलिंग को ब्रम्हांड का प्रतीक माना गया है। जानकारों के अनुसार रुद्र संहिता में शिवलिंगों के भी प्रकार बताए गए हैं, जो सृष्टि में व्याप्त अलग अलग ब्रम्हांडों के प्रतीक माने जाते हैं। इनमें से रसलिंग यानि पारदेश्वर शिवलिंग की महिमा अलग है। वैदिक रीति से स्थापित पारदेश्वर शिवलिंग चमत्कारी होता है। इसके दर्शन मात्र से हर बाधा दूर हो जाती है।
पारदेश्वर शिवलिंग की पूजा विधि अत्यंत महत्वपूर्ण हैं। सर्वप्रथम शिवलिंग को सफेद कपड़े पर आसान पर रखना चाहिए और खुद पूर्व-उत्तर दिशा  की ओर मुहँ करके बैठ जाएं पूजा सामग्री में जल, गंगाजल, रोली, मोली, चावल, दूध और हल्दी चंदन रख लें। सबसे पहले पारदेश्वर शिवलिंग के दाहिने तरफ दीपक जलाएं जिसके बाद थोड़ा सा जल लेकर तीन बार निम्न मंत्र का उच्चारण करके जल पी लें।
प्रथम बार- ॐ मृत्युंजय नमः
दूसरी बार ॐ नीलकंठायः नमः
तीसरी बार ॐ रूद्राय नमः
चौथी बार ॐ शिवाय नमः
इसके बाद अब हाँथ में फूल और चावल लेकर शिवजी का ध्यान करें। मन में ॐ नमः शिवाय 5 बार बोलें। फिर चावल और फूल को शिवलिंग पर चढ़ा दें। इसके बाद ॐ नमः शिवाय का निरंतर उच्चारण करते रहें। फिर हाँथ में चावल और पुष्प लेकर ॐ पार्वत्यै नमः मंत्र का उच्चारण कर माता पार्वती का ध्यान कर चावल और फूल को शिवलिंग पर चढ़ा दें। पुनः ॐ नमः शिवाय का निरंतर उच्चारण करते रहें।
फिर मोली को और इसके बाद जनेऊ को पारद शिवलिंग पर चढ़ा दें। ऐसा करने के बाद आप हल्दी और चंदन का तिलक लगा सकते हैं और चावल अर्पण करें इसके बाद पुष्प चढ़ाएं। अब प्रसाद के रूप में मीठे का भोग लगा दें और इसके साथ ही साथ भांग, धतूरा और बेलपत्र शिवलिंग पर चढ़ा दें। इस तरह से शिवलिंग की पूजा करने वाले व्यक्ति की हर मनोकामना पूरी होती है।
सबसे महत्वपूर्ण बात यह है की पारदेश्वर शिवलिंग की पूजा अपने घर में आरंभ करने के लिए किसी प्रकार की सिद्धि करने या फिर प्राण प्रतिष्ठा करवाने की आवश्यकता नहीं है। माना जाता है कि पारदेश्वर पहले से ही सिद्धि प्राप्त होता है।
पारदेश्वर को भगवान शिव का स्वरूप माना गया है। ताम्र को माता पार्वती का स्वरूप माना जाता है। इन दोनों के समन्वय से शिव शक्ति का सशक्त रूप उभर कर सामने आ जाता है। ठोस पारद के साथ ताम्र को जब उच्च तापमान पर गर्म करते हैं तो ताम्र का रंग स्वर्णमयी हो जाता है इसलिए ऐसे शिवलिंग को ‘सुवर्ण रसलिंग’ भी कहा जाता है। पारद शिवलिंग की महिमा का वर्णन रुद्र संहिता, पारद संहिता, रसमार्तंड ग्रन्थ, ब्रम्ह पुराण, शिव पुराण आदि में मिलता है। योग शिखोपनिषद ग्रन्थ में पारद के शिवलिंग को स्वयंभू भोलेनाथ का प्रतिनिधि माना गया है। इस ग्रन्थ में इसे महालिंग की उपाधि मिली है और इसमें शिव की समस्त शक्तियों का वास मानते हुए पारद से बने शिवलिंग को सम्पूर्ण शिवालय की भी मान्यता मिली है।
दर्शन से कल्याण-
पारदेश्वर शिवलिंग का पूजन करने से समस्त दोषों से मुक्ति मिल जाती है। दर्शन मात्र से समस्त परेशानियों का अंत हो जाता है। ऐसे शिवलिंग को समस्त शिवलिंगों में सर्वोच्च स्थान मिला हुआ है और इसका यथाविधि पूजन करने से मानसिक, शारीरिक, तामसिक या नए कई विकृतियाँ स्वतः ही समाप्त हो जाती हैं। घर में सुख और समृद्धि बनी रहती है। पौराणिक ग्रंथों में जैसे की ‘रस रत्न समुच्चय’ में ऐसा माना गया है कि 100 अश्वमेघ यज्ञ, चारों धामों में स्नान, कई किलो स्वर्ण दान और एक लाख गौ दान से जो पुण्य मिलता है वह पुण्य मात्र पारे से निर्मित शिवलिंग के दर्शन मात्र से ही उपासक को मिल जाता है। अगर कोई अध्यात्म के पथ पर आगे बढ़ना चाहता है तो उसे पारे से बने शिव लिंग की उपासना करनी चाहिए। ऐसा करने से मोक्ष की प्राप्ति भो हो जाती है। पारद एक ऐसा शुद्ध पदार्थ माना गया जो भगवान भोलेनाथ को अत्यंत प्रिय है।
पारा को धातुओं में सर्वोत्तम माना गया है। यह अपनी चमत्कारिक और हीलिंग प्रापर्टीज के लिए वैज्ञानिक तौर पर भी मशहूर है। पारद के शिवलिंग को शिव का स्वयंभू प्रतीक भी माना गया है। रुद्र संहिता में रावण के शिव स्तुति की जब चर्चा होती है तो पारद के शिवलिंग का विशेष वर्णन होता है। रावण को रस सिद्ध योगी भी माना गया है, और इसी शिवलिंग का पूजन कर उसने अपनी लंका को स्वर्ण की लंका में परिवर्तित कर दिया था।
(किसी भी सोमवार अथवा सावन के महीने में किसी भी दिन घर में पारद शिवलिंग की स्थापना करें और उसकी यथाविधि पूजन करें। इसके बाद नीचे लिखे मंत्र का 108 बार जप करें- (ऐं ह्रीं श्रीं ॐ नमः शिवायः श्रीं ह्रीं ऐं) प्रत्येक मंत्र के साथ बिल्वपत्र पारद शिवलिंग पर चढ़ाएं। बिल्वपत्र के तीनों दलों पर लाल चंदन से क्रमशः ऐं ह्रीं श्रीं लिखें। अंतिम 108वें बिल्वपत्र को शिवलिंग पर चढ़ाने के बाद उसे उठा लें तथा उसे अपने पूजन स्थान पर रखकर प्रतिदिन उसकी पूजा करें। माना जाता है कि ऐसा करने से व्यक्ति के समस्त कष्ट दूर हो जाते हैं।